Franz Abt
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Internasjonale klassiske komponister og verker på 1800-tallet
Franz Abt var en tysk komponist og kordirigent. Som komponist er Abt fremfor alt mest kjent for sine mannskorsanger. Sangene hans har en frisk stil i en enkel form, men med et variert akkompagnement. Som kordirigent ble Abt berømt og i løpet av sine siste 30 år opptrådte han som gjestedirigent med kor over hele Europa og USA.
Estetikk Abts musikalske form er ukomplisert og han har trolig hatt lett for å komponere melodier. Resultatet er et musikalsk uttrykk enkelt tilpasset tidens populære smak helt uten noe krav på et dypere eller særlig individuelt innhold. Med tanke på Abts både enkle melodikk og form kan man lett forveksle flere av sangene å tro at det handler om ekte folkeviser eller folkemelodier – så som Wenn die Schwalben heimwärts ziehn og Die stille Wasserrose. Abts verk inneholder mer enn 600 opusnummer og omfatter flere enn 3000 enkelt-komposisjoner. De fleste er vokal-komposisjoner, fremfor alt mannskorsanger. Men Abt ble også kjent for sanger for blandet kor – både a cappella, men også med klaver- eller orkester-akkompagnement. I tillegg komponerte Abt solosanger og sanger for barn. Biografi  I 1852 flyttet Abt tilbake til Tyskland og ble direktør for hoffteatret i Braunschweig en stilling som han hadde til 1882. Fra 1855 var Abt dirigent også for hoffkapellet, en stilling han hadde i mange år samtidig som han fortsatte sin kordirigentvirksomhet. Hans trettiårige karriere – fra 1850 til rundt 1880 – resulterte i at Abt ble en både berømt og aktet kordirigent over store deler av Europa. Og i 1872 fikk han en overveldende mottagelse da han turnerte som kordirigent i USA. Komposisjoner Blant Abts verk, komposisjoner og sanger kan nevnes – flere er oversatt til engelsk av Helen Tretbar. Des Königs Scharfschütz Die Hauptprobe Reisebekanntschaften, op. 525  Operette Little Snow-white Christmas cantata – cantata for soprano and alto soli Agathe, op. 39 nr. 1 Home, op. 70 nr. 3 Ständchen, op. 85 nr. 7 Ueber den Sternen ist Ruh', op. 128 Wenn man beim Wein sitzt, op. 204 nr. 3 4 Lieder, op. 237 Über den Sternen, op. 374 nr. 3 Lieder, op. 605 Fünf lieder eingerichtet Give ear O Lord; sacred quartette The Golden city Die Harfe des Eremiten Heraus! Wir Jungen! Jungengeschichten und Jungenchöre Lord forever at thy side. Psalm 105 Spring of life; a collection of juvenile songs There sings a bird on yonder tree. A four part song Wenn die Schwalben heimwärts zieh'n Nun ist der laute Tag verhallt Les mer i Store norske leksikon kor Musikk i Tyskland musikk i romantikken